Alionių pelkė

Alionių pelkė – pelkė Širvintų raj. ir Vilniaus raj. savivaldybių teritorijoje, 11 km į rytus nuo Širvintų.

Pelkė tvyro limnoglacialinėje lygumoje, Širvintos ir Musės vandenskyroje. Plotas 2072 ha. Yra du liekaninės kilmės ežerai: Alys (165 ha) ir Pulimas. Didesnioji pelkės dalis – plynraistinė aukštapelkė. Paviršius išgaubtas, kemsuotas. Šiaurės rytų dalis – žemapelkė; jos dalis nusausinta, paversta kultūrinėmis pievomis.

Aukštapelkės durpių klodo didžiausias storis 8,9 m, vidutinis storis 3,8 m. Durpių ištekliai 61,3 mln. m³. Vidutinis susiskaidymas 28 %, vidutinis peleningumas 5,4 %. Po durpėmis yra apie 1 m storio sapropelio sluoksnis. Dugne smėlis, molis, priesmėlis.

 Kiti straipsniai 
 Alionių miškai
 Alionių draustinis

 Šaltiniai 

Kategorija:Lietuvos pelkės
Kategorija:Širvintų rajono savivaldybė
Kategorija:Vilniaus rajono savivaldybė